Lav et referat af nedenstående tekst:

Tekst:
AaB Ishockey døjer med en række skader og har tre udenlandske spillere på skadeslisten. Backen Grady Moore trænede dog med resten af holdet mandag. Meget tyder på, at amerikaneren allerede er klar til tirsdagens tredje semifinale mod SønderjyskE. - Hvis Grady Moore allerede kan spille i morgen, vil det selvsagt være en væsentlig styrkelse af vores defensiv, forklarer sportsdirektør Ole Nielsen til AaB's hjemmeside. Sportsdirektøren er dog knap så optimistisk med målmand Brian Greers skade. - Vi krydser naturligvis fingre for, at Brian måske allerede kan deltage i den fjerde semifinale på fredag, men lige nu er chancerne ikke så store, slutter Nielsen. Den sidste udlænding på skadeslisten er backen Martin Rejthar, der er langtidsskadet.

Referat:
AaB Ishockey er hårdt ramt af skader, men det lysner forude. Grady Moore er muligvis klar til AaB's tredje semifinale mod SønderjyskE